Enjingipun sang prabu miyos saking pasarean, sasampunipun sêsuci sarta mêmuja dhatêng Sang Hyang Pratônggapati wontên sanggar pamujan, lajêng miyos ngagêm busana kaprabon, pinarak ing sitinggil, ingadhêp para mantri bupati. Ingkang wontên ing ngajêng piyambak Kyai Patih Nitibadhèswarya. Punika dipun bagèkakên makatên: bapa patih, aja andadèkake kagèt utawa gêtêring atinira. Ênggon ingsun ngesuki lênggah siniwaka iki marga ngawekani bokmanawa sira kêpengin arêp ngunjukake lêbon bocah wadon manèh kaya adate. Ananging saikine wis [wi...]